Buyuk Britaniya bosh vaziri Tereza Mey G20 (katta yigirma) guruhiga kiruvchi mamlakatlar orasida tashkilotlarga solinadigan soliqlarni eng quyi darajaga tushirishni rejalashtirmoqda. Bu haqda BBC xabar qilgan. «Mening maqsadim, Buyuk Britaniyada tashkilotlarga G20 mamlakatlari orasida eng kam, ammo innovatsion soliqni joriy qilish», — deyiladi Tereza Meyning sanoat konferensiyasi uchun tayyorlagan ma’ruzasida. Shuningdek, Buyuk Britaniyada 2020 yilga kelib, korporativ soliqlar 20 foizdan 17 fozga tushirilishi kutilmoqda.